Title: Introducció, pla de treball, descripció i vídeo.
Course: Educació Física 3r ESO 1r T > Section: Tema 3 (setmana 7-8-9)

Vídeo de creació pròpia.

1. Descripció

Utilitzarem activitats amb suport musical per a que et relacionis millor socialment, i perquè hi hagi una millor integració comunitària.

Si coneixes el teu cos et sentiràs millor tant en autoestima com en autoconcepte.

2. Activitats

Les activitats proposades són: fer un encàrrec de feina (realitzar un vídeo sobre dramatitzacions, representacions, tècniques de circ o coreografies), fer uns qüestionaris (inicial i final), fer un test físic i fer una sessió pràctica autònoma a casa.  L’encàrrec de feina pot ser individual o grupal (amb la col·laboració de la família).

3. Pla de treball

En aquest tema podràs utilitzar els recursos expressius que et proporciona el teu propi cos, la qual cosa t’ajudarà a un millor autoconeixement i a una millora de la comunicació amb els altres. Les activitats que proposis han de ser molt diverses, i amb diferents agrupaments: individuals, per parelles, en petit grup... Pots utilitzar tècniques de dramatització a partir de textos, música i situacions diverses de la vida quotidiana. També pots fer servir les tècniques de circ (clown, equilibris, acrobàcies i jocs malabars). També pots preparar una coreografia.

4. Objectius

- Mostrar hàbits de desinhibició en les activitats d’expressió corporal.
- Conèixer les possibilitats i les limitacions de les capacitats expressives pròpies del seu cos.
- Respectar el mateix cos i els companys.

5. Avaluació

Es valorarà l’encàrrec de feina (en aquest cas la realització d’un vídeo, sigui individualment o per grup amb la col·laboració de la família).

Hauràs d’anar omplint les dues rúbriques del tema: la d’autoavaluació i la de competència digital.

Amb la realització dels qüestionaris inicial i final podràs veure el teu progrés en el tema.