Title: Guia didàctica del professorat 3r. ESO E.F.
Course: Educació Física 3r ESO 1r T

1. Descripció del curs

Aquest Moodle d’Educació Física està dirigit als alumnes de 3r. E.S.O. Està format per quatre temes:

- Tema 1: Força i Velocitat.
- Tema 2: L’esport de raqueta més ràpid del món.
- Tema 3: El meu cos s’expressa.
- Tema 4: Un esport amb bat.

Aquest Moodle proposa unes tasques a desenvolupar a cada tema i facilita a l'alumne un llibre de continguts on podrà trobar el que necessita per poder realitzar la tasca . Els llibres de continguts de cada tema li proporcionen la base teòrica, i van acompanyats d'una bateria d'exercicis que els pot fer servir per al disseny de les seves sessions. Si té alguna dificultat o restricció de caràcter espacial, temporal, disponibilitat de dispositius mòbils, problemes de connexió ... ho comunicarà al tutor i haureu de cercar la solució més adequada .

TEMA 1: FORÇA I VELOCITAT

1. Descripció.

Aquest tema va dirigit als alumnes de 3r. d’E.S.O.

En aquest tema treballarem les qualitats físiques bàsiques, concretament la Força i la Velocitat. També utilitzarem tècniques de respiració i mètodes de relaxació com a mitjà per reduir desequilibris i minimitzar les tensions produïdes en la vida quotidiana.

Encàrrec de feina: Dissenyar un Pla de treball i un Escalfament General.

Les sessions d'Educació Física tenen la mateixa estructura:  escalfament-part principal-tornada a la calma.

Comencem el tema fent una avaluació inicial mitjançant un qüestionari i un test físic.

Haurem d’explicar què és un pla de treball, els seus tipus, elements que conté, l’ús de les noves tecnologies al disseny de plans de treball, així com explicar com es pot fer un disseny d’exercicis d’escalfament.

D’aquesta manera els alumnes podran confeccionar un pla de treball (d’unes quantes sessions) i posar en pràctica  a la classe o com itinerari personal.  De la mateixa manera hauran de dissenyar i executar un escalfament.

En aquest tema es treballa la tonificació muscular de protecció de la columna vertebral: glutis, abdominals i treball de força de cames.  També es farà un treball específic de força de braços i de força de cames a través d’exercicis específics, jocs, etc.

Per últim en aquest tema es farà un treball per a millorar la velocitat: de reacció, gestual i de desplaçament, també a partir de formes jugades i d’exercicis o proves específiques.

En definitiva es tracta que millorin o mantinguin la seva condició física individual, tot respectant els hàbits higiènics i de salut, i que valorin els efectes positius que té un estil de vida activa amb hàbits saludables gràcies a la pràctica d’activitat física.

1. Continguts curriculars.

- La força i la velocitat.
- Qüestionaris, tests i proves de valoració.
- Disseny i execució d’escalfament.
- Elements d’un pla de treball.
- Tipus de plans de treball.
- Ús de noves tecnologies al disseny d’un pla de treball.
- Tècniques de relaxació i respiració (postura corporal).
- Treball de tonificació muscular de protecció de la columna: glutis, abdominals i cames.

TEMA  2:  L’ESPORT DE RAQUETA MÉS RÀPID DEL MÓN.

1. Descripció.

Aquest tema està dirigit als alumnes de 3r d’E.S.O.

Amb aquest tema pretenem que l’alumnat conegui els aspectes tècnics, tàctics i reglamentaris d’un esport d'adversari com és el Bàdminton.

Volem que els alumnes apliquin de manera eficaç la tècnica i la tàctica d’aquest esport de raqueta.

També posarem en pràctica els valors educatius propis de l’esport: companyonia, solidaritat, esforç, constància, treball, respecte pel mateix cos, respecte pels companys, respecte pels adversaris i respecte per les normes acordades.

Aquest tema es pot treballar de manera interdisciplinar amb l’àmbit lingüístic (Llengua Anglesa) ja que és un esport amb molta terminologia anglesa: net kill, lob, smash, push, block, drive, clear, drop... Aquesta matèria dissenyarà les seves pròpies activitats.

      Encàrrec de feina:  Treball d'investigació: dissenya sessions de bàdminton.

També hi ha la possibilitat de crear el material necessari amb material alternatiu de reciclatge.

El llibre de continguts i la bateria d'exercicis li seran de gran utilitat per al disseny d'aquesta tasca.

1. Continguts curriculars.

- Aspectes tècnics, tàctics i reglamentaris dels esports d'adversari en situació de competició.
- Els valors educatius de la competició.

TEMA 3:  EL MEU COS S’EXPRESSA.

1. Descripció.

Aquest tema va dirigit als alumnes de 3r d’E.S.O.

En aquest tema pretenem que l’alumnat utilitzi els recursos expressius del seu propi cos per a l’autoconeixement i per comunicar-se amb els altres.

Es tracta de fomentar el coneixement del mateix cos, que se sentin bé amb el seu propi cos, per millorar l’autoconcepte i l’autoestima.

Utilitzarem activitats amb suport musical, com a mitjà de relació social i integració comunitària.

       Encàrrec de feina: Creació i realització d'un vídeo de coreografies amb suport musical o dramatitzacions o tècniques de circ.

En aquest tema l’expressió afavoreix l’ús de mitjans audiovisuals per compartir les propostes desenvolupades individualment o en grup.

Aquest tema es pot treballar de manera interdisciplinar amb l’àmbit artístic (Educació Musical).

En el cas que es faci un treball interdisciplinari amb l’àmbit artístic (Educació Musical) hi haurà les activitats pròpies d’aquesta matèria.

1. Continguts curriculars.

- Comunicació i llenguatge corporal: tècniques de dramatització a partir de textos, músiques i situacions quotidianes.
- Acrobàcies, malabars, equilibris i clowns.
- Ritme i moviment: balls de parella.
- Noves tendències de ball.

TEMA 4:  UN ESPORT AMB BAT.

1. Descripció.

Aquest tema va dirigit als alumnes de 3r. d’E.S.O.

En aquest tema treballarem els aspectes tècnics, tàctics i reglamentaris d’un esport col·lectiu com és el beisbol.

També incidirem en els valors educatius de la cooperació en l’esport així com en els valors educatius de la competició.

Volem que sàpiguen resoldre situacions de joc en un esport col·lectiu, tot aplicant coneixements tècnics i tàctics.

Han de participar de forma activa, tot acceptant els resultats obtinguts, siguin individuals o grupals.

Aquest tema es pot treballar de manera interdisciplinar amb l’àmbit lingüístic (Llengua Anglesa), ja que és un esport amb molta terminologia anglesa: home run, strike, foul, base, ball, out, run, pitcher, …

 Opcionalment, en el cas de fer un treball interdisciplinari amb la Llengua Anglesa, hi haurà unes activitats pròpies d’aquesta matèria.

            Encàrrec de feina: prepara una proposta d'estacions per millorar les habilitats bàsiques del beisbol.

1. Continguts curriculars.

- Aspectes tècnics, tàctics i reglamentaris dels esports col·lectius en situació de competició.
- Els valors educatius de la cooperació en l’esport.
- Els valors educatius de la competició.

2. Ubicació en el currículum i competències

En aquests quatre temes treballem les següents Competències Bàsiques de l’Àrea d’Educació Física:

Competència Bàsica número 1: Aplicar un pla de treball de millora o manteniment de la condició física individual amb relació a la salut.

Competència Bàsica número 2: Valorar els efectes d’un estil de vida actiu a partir de la integració d’hàbits saludables en la pràctica d’activitat física.

Competència Bàsica número 3: Aplicar de manera eficaç les tècniques i les tàctiques pròpies dels diferents esports.

Competència Bàsica número 4: Posar en pràctica els valors propis de l’esport en situació de competició.

Competència Bàsica número 7: Utilitzar els recursos expressius del mateix cos per a l’autoconeixement i per comunicar-se amb els altres.

Competència Bàsica número 8: Utilitzar activitats amb suport musical, com a mitjà de relació social i integració comunitària.

Els Continguts Clau treballats són:

Contingut Clau número 1: Qualitats físiques.

Contingut Clau número 2: La sessió i el pla de treball.

Contingut Clau número 3: Hàbits de salut.

Contingut Clau número 6: Esports d'adversari

Contingut Clau número 7: Esports col·lectius.

Contingut Clau número 8: Valors i contravalors de la societat aplicats a l’esport.

Contingut Clau número 11: Comunicació i llenguatge corporal.

Contingut Clau número 12: Ritme i moviment.

Contingut Clau número 13: Esport i gènere.

Els Continguts Clau Digitals treballats són:

Contingut Clau Digital número 10: Llenguatge audiovisual: imatge fixa, so i vídeo.

Contingut Clau Digital número 13: Fonts d’informació digital: selecció i valoració.

Contingut Clau Digital número 25: Ergonomia: salut física.

Competències bàsiques per àmbits

Continguts clau-  Competències

TEMA 1: FORÇA I VELOCITAT.

Competències bàsiques 1 i 2.  Continguts clau: 1, 2 i 3. Competències digitals: 10, 13 i 25.

TEMA 2: L’ESPORT DE RAQUETA MÉS RÀPID DEL MÓN.

Competències bàsiques 3 i 4.  Continguts clau: 6, 8 i 13. Competències digitals: 10, 13 i 25.

TEMA 3: EL MEU COS S’EXPRESSA

Competències bàsiques 7 i 8.  Continguts clau: 11 i 12. Competències digitals: 10, 13 i 25.

TEMA 4: UN ESPORT AMB BAT

Competències bàsiques 3 i 4.  Continguts clau: 7, 8 i 13. Competències digitals: 10, 13 i 25.

Els objectius els trobareu dins de cada una de les sessions de cada tema.

3. Metodologia emprada

Metodologia específica de cada tema..

                TEMA  1  FORÇA I VELOCITAT.

En aquest tema la metodologia serà la de l’assignació de tasques.

L’alumnat haurà de dissenyar, planificar, elaborar i portar a la pràctica tant un Pla de Treball (per a 4-6 sessions), com uns exercicis d’un Escalfament General. Amb aquestes tasques l’alumne participa més en la presa de decisions.

En el cas dels circuits i de les estacions, l’alumne també podrà proposar diferents activitats que es puguin fer.

              TEMA  2  L’ESPORT DE RAQUETA MÉS RÀPID DEL MÓN

 L’alumnat participa en la presa de decisions en el cas de l’elaboració i realització pràctica d'unes sessions de bàdminton.  D’aquesta manera fem que sigui més autònom, més lliure, més creatiu i més original.

La metodologia d’aprenentatge d’aquest esport d’adversari serà principalment global, encara que pel que fa als elements tècnics s’utilitzaran formes més analítiques.

També serà important en aquest esport la figura de l’arbitratge entre els alumnes.

                TEMA  3  EL MEU COS S’EXPRESSA .

En aquest tema d’Expressió Corporal farem servir bàsicament aquests tres mètodes:

- Assignació de tasques: l’alumne participarà més a l’hora de planificar els exercicis.
- Descobriment guiat: l’alumne experimentarà, investigarà, i buscarà solucions als problemes plantejats.
- Resolució de problemes:  fomentarem el seu esperit lògic i crític.

En el cas del disseny i execució de les coreografies musicals volem que els alumnes siguin creatius, participatius, innovadors... per tant han de tenir més llibertat d’acció i més autonomia a l’hora de la presa de decisions.

              TEMA  4  UN ESPORT DE BAT

En aquest esport col·lectiu utilitzarem metodologies més globals, tenint en compte que en el cas dels aspectes més tècnics les metodologies seran més aviat analítiques.

L’alumnat, en una tasca grupal, haurà de dissenyar, planificar i portar a la pràctica una sessió de beisbol a través d'estacions...  D’aquesta manera fomentem la seva autonomia, la seva llibertat d’acció i els fem més participatius, més creatius i més originals.

4. Agrupacions dels alumnes

TEMA 1: L'elaboració del Pla de treball i l'Escalfament General serà una tasca individual

TEMA 2: El treball d'investigació i disseny de sessions pràctiques de bàdminton pot ser una tasca individual o bé grupal. Es recomana grupal.

TEMA 3: La realització del vídeo pot ser una tasca individual o grupal (família).

TEMA 4: El disseny d'estacions d'habilitats de beisbol pot ser una tasca individual o bé grupal. Es recomana que sigui grupal.

5. Recursos

Aneu a l'apartat de recursos del curs i allà trobareu totes les recomanacions.

6. Activitats

Tema 1: Força i velocitat

El temps total dedicat és de 6 hores

Activitats Força i velocitat
Id | Activitat | Descripció | Tipologia | Format | Temps previst | Agrupaments | Avaluació
T1 | Test físic | Test format per diferents proves del tema 1 | General | Pàgina Moodle. Visible pel tutor i l'alumne | 20 min. | Individual | Es passa a l'inici i al final del tema per veure el progrés
T1 | Sessió pràctica RUTINA | Sessió-rutina recomanada i voluntària de condicionament físic general | General | Pàgina Moodle. Visible pel tutor i l'alumne | 20 min. | Individual o en família | De caràcter voluntari i autoavaluació
T1 | Encàrrec de feina | Elaborar un Pla de Treball i un Escalfament General | General | Base de dades i enllaç pdf lliurat per l'alumne | 5 h. | Individual | Escala: NA, AS, AN, AE. Rúbrica sobre 8 punts
T1 | Qüestionari | Un es passa a l'inici del tema i un altre al final del tema | General | Qüestionari Moodle | 20 min. | Individual | Superar de 8 el qüestionari

Tema 2: L'esport de raqueta més ràpid del món

El temps total dedicat és de 6 hores.

Activitats L'esport de raqueta més ràpid del món
Id | Activitat | Descripció | Tipologia | Format | Temps previst | Agrupaments | Avaluació
T2 | Test físic | Test format per diferents proves del tema 2 | General | Pàgina Moodle. Visible pel tutor i l'alumne | 20 min. | Individual | Es passa a l'inici i al final per veure el progrés
T2 | Sessió pràctica RUTINA | Sessió-rutina recomanada i voluntària de condicionament físic general | General | Pàgina Moodle. Visible pel tutor i l'alumne | 20 min. | Individual o en família | De caràcter voluntari i autoavaluació
T2 | Encàrrec de feina | Fer un treball d'investigació i elaborar unes sessions pràctiques de bàdminton | General | Base de dades i enllaç pdf lliurat per l'alumne | 5 h. | Grupal | Escala: NA, AS, AN, AE. Rúbrica sobre 8 punts
T2 | Qüestionari | Un es passa a l'inici del tema i un altre al final del tema | General | Qüestionari Moodle | 20 min. | Individual | Superar de 8 el qüestionari

Tema 3: El meu cos s'expressa

El temps total dedicat és de 6 hores.

Activitats El meu cos s'expressa
Id | Activitat | Descripció | Tipologia | Format | Temps previst | Agrupaments | Avaluació
T3 | Test físic | Test format per diferents proves del tema 3 | General | Pàgina Moodle.  Visible pel tutor i l'alumne | 20 min. | Individual | Es passa a l'inici i al final per veure el progrés
T3 | Sessió pràctica RUTINA | Sessió-rutina recomanada i voluntària de condicionament físic general | General | Pàgina Moodle.  Visible pel tutor i l'alumne | 20 min. | Individual o en família | De caràcter voluntari i autoavaluació
T3 | Encàrrec de feina | Crear i realitzar un vídeo de coreografies amb suport musical o dramatitzacions o tècniques de circ | General | Vídeo. Base de dades | 5 h. | Individual o en família | Escala: NA, AS, AN, AE. Rúbrica sobre 8 punts
T3 | Qüestionari | Un es passa a l'inici del tema i un altre al final del tema | General | Qüestionari Moodle | 20 min. | Individual | Superar de 8 el qüestionari

Tema 4: Un esport amb bat

El temps total dedicat és de 6 hores

Activitats Un esport amb bat
Id | Activitat | Descripció | Tipologia | Format | Temps previst | Agrupaments | Avaluació
T4 | Test físic | Test format per diferents proves del tema 4 | General | Pàgina Moodle.  Visible pel tutor i l'alumne | 20 min. | Individual | Es passa a l'inici i al final del tema per veure el progrés
T4 | Sessió pràctica RUTINA | Sessió-rutina recomanada i voluntària de condicionament físic general | General | Pàgina Moodle.  Visible pel tutor i l'alumne | 20 min. | Individual o en família | De caràcter voluntari i autoavaluació
T4 | Encàrrec de feina | Dissenyar activitats per a unes estacions de beisbol | General | Base de dades i enllaç pdf lliurat per l'alumne | 5 h. | Grupal | Escala: NA, AS, AN, AE. Rúbrica sobre 8 punts
T4 | Qüestionari | Un es passa a l'inici del tema i un altre al final | General | Qüestionari Moodle | 20 min. | Individual | Superar de 8 el qüestionari

7. Avaluació

A cada tema hi haurà una avaluació inicial per a poder conèixer el nivell de l'alumne en format de tasca (test físic) i de qüestionari que pot respondre a l'iniciar el tema i quan el finalitzi . D'aquesta manera coneixerà com ha avançat . També haurà de fer un Test Físic a cada tema.
Les comunicacions professorat-alumnat es faran amb les retroaccions de les tasques, a través dels fòrums i de les videoconferències.

      L’avaluació es farà a partir de:

- Rúbriques: els alumnes faran una rúbrica d’autoavaluació i una de coavaluació (en grup) i una de competència digital.
- Qüestionaris
- Tests físics
- Lliurament de tasques.
 El professorat fareu les vostres observacions, valoracions dels treballs i d’altres tasques d'acompanyament.