Title: Introducció general (per a l'alumnat)
Course: Educació Física 3r ESO 1r T

Introducció general al curs per a l'alumnat

1. Breu introducció

Aquest Moodle d'Educació Física està desenvolupat en quatre temes:

Tema 1:  Força i Velocitat.
Podràs aconseguir estar en forma i amb bona salut si practiques aquestes dues qualitats físiques bàsiques.

Tema 2: L’esport de raqueta més ràpid del món.
També podràs practicar un esport d'adversari com és el bàdminton, tot coneixent i practicant les seves tècniques i tàctiques, i les seves regles de joc.

Tema 3: El meu cos s’expressa.
Amb el teu cos et podràs expressar de formes diferents i això et servirà per al teu propi autoconeixement personal i per a comunicar-te millor amb els altres.

Tema 4: Un esport amb bat.
Un esport col·lectiu com el beisbol és molt interessant.  Coneixeràs i practicaràs les seves tècniques i les seves tàctiques, i les seves regles de joc.

Aquest Moodle et proposa unes tasques a desenvolupar a cada tema i et facilita un llibre de continguts on podràs trobar el que necessites per poder realitzar la tasca . Els llibres de continguts de cada tema et donen informació teòrica, i van acompanyats d'una bateria d'exercicis que et serà molt útil a l'hora de dissenyar les teves sessions. Si tens alguna dificultat o restricció de caràcter espacial, temporal, disponibilitat de dispositius mòbils, problemes de connexió ... comunica-ho al teu tutor i cerqueu la solució més adequada .

A cada tema hi haurà una avaluació inicial per a poder conèixer el teu nivell, en format de qüestionari que pots respondre en iniciar el tema i quan el finalitzis . D'aquesta manera coneixeràs com has avançat .

També hauràs de fer un Test Físic a cada tema.

Les comunicacions professorat-alumnat es faran a través dels fòrums, de les recomanacions a través de les tasques i per les videoconferències .

Pel que fa a l’avaluació hauràs d’anar completant al llarg del desenvolupament de cada tema tres rúbriques (una d’autoavaluació, una segona de coavaluació del grup i una tercera de competència digital) . El professorat també farà les seves observacions, valoracions dels treballs i d’altres tasques que es puguin realitzar .

2. Continguts a treballar

TEMA 1:  FORÇA I VELOCITAT
En aquest tema treballaràs dues qualitats físiques bàsiques molt importants com són la força i la velocitat. En el treball de la força incidirem en la tonificació muscular de la columna vertebral  i en el treball de força de braços i de cames.  En la velocitat incidirem en els seus tres tipus: de reacció, gestual i de desplaçament.
Encàrrec de feina: dissenya un pla de treball i un escalfament general.
Hauràs de dissenyar sessions que tinguin sempre la mateixa estructura: escalfament, part principal i tornada a la calma.
Hauràs de conèixer i dissenyar un pla de treball, amb els seus elements propis, tot utilitzant les noves tecnologies.  Aquest pla de treball constarà d’una sèrie de sessions pràctiques.
De la mateixa manera hauràs de dissenyar un tipus d’escalfament general.
Es tracta en definitiva que milloris o mantinguis la teva condició física i així puguis portar una vida activa i saludable. Aquesta és una tasca per fer individualment.

TEMA  2:  L’ESPORT DE RAQUETA MÉS RÀPID DEL MÓN
En aquest tema treballaràs els aspectes tècnics, els aspectes tàctics i els reglamentaris d’un esport d'adversari com és el bàdminton.
Hauràs de conèixer els valors educatius de l’esport: esforç, solidaritat, respecte als companys i companyes, respecte als adversaris i respecte a les normes acordades.
Encàrrec de feina: en petit grup haureu de dissenyar i executar una classe pràctica de bàdminton dirigida a la resta de companys de la vostra classe.

Al llibre de continguts trobaràs els recursos necessaris per a poder realitzar la feina, així com a la bateria d'exercicis.
Es pot fer un treball interdisciplinari amb l’àmbit lingüístic (Llengua Anglesa), ja que és un esport amb molta terminologia anglesa: lob, drive, smash, push, block,…

TEMA  3: EL MEU COS S’EXPRESSA

En aquest tema utilitzaràs els recursos expressius del teu propi cos, i això et servirà per a un millor autoconeixement teu i per a  comunicar-te millor amb els altres.
Es tracta de fomentar el coneixement del propi cos, de sentir-se bé amb el cos per a millorar l’autoconcepte i l’autoestima.
Encàrrec de feina: fes el teu vídeo

TEMA  4: UN ESPORT AMB BAT
En aquest tema treballaràs els aspectes tècnics, els aspectes tàctics i els reglamentaris d’un esport col.lectiu com és el beisbol.
Encàrrec de feina: elabora una proposta d'estacions.
Hauràs de conèixer els valors educatius tant de la cooperació com de la competició:  esforç, solidaritat, companyonia, respecte als companys i companyes, respecte als adversaris i respecte a les normes acordades.
Al llibre de continguts podràs trobar els recursos necessaris per a poder fer la tasca encarregada, així com a la bateria d'exercicis.
Es pot fer un treball interdisciplinari amb l’àmbit lingüístic (Llengua Anglesa), ja que el beisbol és un esport amb molta terminologia anglesa:  strike, home run, bat, base, pitcher, catcher, …
Haureu de dissenyar i executar, per grups, una sessió pràctica de beisbol dirigida als companys i companyes de la vostra classe. Aquesta sessió serà a partir d'estacions, on es desenvolupin les diferents habilitats d'aquest esport: curses, llançaments, passades i recepcions, ...

Al llibre de continguts trobaràs la bateria d'exercicis específics, jocs i formes jugades per preparar cada una de les sessions setmanals .

Elaborar un vídeo que reculli la teva coreografia, les tècniques de circ o les dramatitzacions .

Es valorarà la demostració de les teves emocions personals, així com la teva desinhibició.

Es faran activitats amb suport musical, un mitjà ideal per a millorar les relacions socials i per afavorir la integració comunitària.

Es farà ús dels mitjans audiovisuals, tant pel que fa a les activitats individuals com a les de caràcter grupal (activitats en família)

Es pot fer un treball interdisciplinari amb l’àmbit artístic (Música). En aquest cas aquesta matèria proposarà les seves pròpies activitats.

Al llibre de continguts trobaràs els recursos necessaris per a poder realitzar la tasca, així com a la bateria d'exercicis.

3. Organització dels elements gràfics del curs de Moodle

El curs està estructurat en dues columnes. En la columna de la dreta tens diversos blocs, has d'estar atent al bloc Calendari on veuràs els esdeveniments del curs (inici, de temes, entrega de tasques...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

En la columna de l'esquerra o part principal del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part principal amb un bloc per a cada tema.

Dins de cada tema trobaràs el test físic per la teva avaluació inicial, un fòrum per compartir dubtes específics del tema, un llibre de continguts, les activitats que has de desenvolupar,  i el qüestionari i les rúbriques d'autoavaluació i coavaluació.

4. Pla de treball

El teu professor/a et guiarà al llarg de tot el curs.

Cal que vigilis sovint el calendari i els fòrums d'avisos i notícies i de Dubtes del curs.

Les activitats estan explicades, indicada de forma clara la tasca que has de desenvolupar, la forma i format com has d'entregar la tasca i com s'avaluarà l’activitat. Cal que tinguis cura a l'hora d'entregar les tasques segons com es demani.