Title: Introducció, pla de treball, descripció i vídeo.
Course: Educació Física 3r ESO 1r T > Section: Tema 4 (setmana 10-11-12)

Vídeo de creació pròpia.

1. Introducció

Podràs resoldre diferents situacions de joc en aquest esport col·lectiu com és el beisbol, tot aplicant els coneixements tècnics i tàctics.

És un esport que requereix molta cooperació, un valor molt important en la nostra societat.

2. Activitats

Les activitats proposades són:  fer un encàrrec de feina (disseny i execució d’unes estacions d’habilitats del beisbol), fer uns qüestionaris (inicial i final), fer un test físic i fer una sessió pràctica autònoma a casa.

3. Pla de treball

En aquest tema treballaràs els aspectes tècnics, tàctics i reglamentaris d’un esport col·lectiu com és el beisbol. Pel que fa a l’aspecte tècnic proposaràs i realitzaràs exercicis per millorar la batada, les curses, les passades i les recepcions… Pel que fa a l’aspecte tàctic hauràs de comprendre les dues fases d’aquest esport: aspecte ofensiu i aspecte defensiu. També serà important comprendre i posar en pràctica tots els valors educatius de l’esport: companyonia, igualtat, solidaritat, esforç, constància...

4. Objectius

- Conèixer els aspectes tècnics i tàctics d’aquest esport col·lectiu.
- Acceptar les normes acordades així com els resultats obtinguts.
- Conèixer els valors educatius d’aquest esport:  companyonia, esforç, solidaritat, constància, superació...

5. Avaluació

Es farà una valoració de l’encàrrec de la feina, que en aquest cas serà una activitat grupal.

Has d’anar omplint les tres rúbriques d’aquesta tema: la d’autoavaluació, la de coavaluació grupal i la de competència digital.

Amb la realització dels qüestionaris inicial i final podràs veure el teu progrés en aquest tema.