Title: Llibre de continguts Tema 4
Course: Educació Física 3r ESO 1r T > Section: Tema 4 (setmana 10-11-12)

Un esport de bat (beisbol)

El beisbol és un esport col·lectiu l’objectiu del qual és aconseguir el nombre més gran possible de curses batejant una pilota amb un bat i tocant una sèrie de quatre bases col·locades de forma que fan un rombe.

El nom beisbol prové de la paraula anglesa “baseball”, que clarament indica com es juga a aquest esport, amb pilota i amb bases.

Els jugadors en posició ofensiva van batejant i intenten aconseguir curses.  Quan l’equip defensor aconsegueix eliminar tres jugadors atacants hi ha canvi i llavors els atacants es col·locaran en posicions defensives i els que defensaven han de posar-se en posicions ofensives.

Cada torn al bat per a cada equip es considera una entrada.  Els partits de beisbol consten de nou entrades, és a dir, nou vegades un equip serà atacant i nou vegades serà defensor. Per tant no hi ha límit de temps.

Orígens

A partir de jocs de bat i pilota molt antics, aquest joc ha anat evolucionant al llarg de la història fins que a mitjans del segle XVIII a Anglaterra es jugava al “rounders”.  Els immigrants britànics i irlandesos van introduir aquest joc als Estats Units, i ràpidament es va estendre per tota Europa i arreu del món.

Terreny de joc

Es juga a l’aire lliure, amb un cap de gespa en forma de rombe i una zona de terra que l’envolta.
Hi ha diferents zones: el camp exterior, el terreny nul, l’àrea de bateig, la zona de falta, les banquetes, les quatre bases i la zona del llançador o pitcher.

Batedors

 Un batedor pot córrer quan fa una batada que li permet arribar a alguna base.  Quan el pitcher fa quatre boles (llançaments fora de la zona permesa) o colpeja el batedor, aquest avançarà fins a la primera base.
Zona de strike

 L'strike és una zona situada al “home” (meta o base 4).  És un rectangle imaginari que està col·locat aproximadament entre les aixelles i els genolls del batedor.  El pitcher ha d’intentar que els seus llançaments passin per dins d’aquest rectangle fictici.

Com eliminar jugadors:

- Quan el pitcher aconsegueix fer tres strikes i el batedor no pica la bola.
- Quan un defensor, amb la possessió de la bola, trepitja una base abans que hi arribi un atacant corrents.
- Quan un defensor, amb la possessió de la bola, toca un corredor de l’equip contrari que està fora de bases.
- Fly:  quan un defensor agafa la bola en l’aire sense que caigui a terra.

Principals competicions

Les principals competicions de beisbol són:

- Major League Baseball (MLB): és la gran lliga dels Estats Units.
- Campionat del Món de Beisbol.
- Jocs Olímpics d’estiu.
- Copa d’Europa de Beisbol.
- Lligues de diferents països:  Cuba, Veneçuela, Japó, Corea del Sud, Itàlia, Països Baixos, Espanya...

Bateria d'exercicis

Aquesta és una bateria d'exercicis-exemple per la millora de la tècnica de l'esport del beisbol, per triar i incorporar a les teves propostes. També et servirà per valorar les propostes dels teus companys.

EXERCICIS PER MILLORAR LA TÈCNICA DE LES PASSADES I LES RECEPCIONS:

- Treball individual:
  - es dibuixen en una paret unes dianes amb unes puntuacions i els alumnes, a 12 metres de distància, llancen la bola a la diana i miren els punts que han fet.  També es pot fer amb cèrcols col.locats a certa alçada. Fer-ne cinc repeticions.
  - col.locar un cèrcol a 20 m. de distància, i a un metre d’alçada.  Els alumnes llencen per intentar que la bola passi per dins del cèrcol.  Fer-ne cinc repeticions.

- Treball per parelles:
  - formant dues files, i separats uns 6-8 metres.  Es llancen les boles (poden ser boles toves de beisbol, de tennis, …).
  - separats uns 6-8 metres.  Es llancen boles rodades i les agafen amb el guant.
  - surten separats uns 3-4 metres, amb cursa suau i a la mateixa alçada, i en moviment es llancen la bola (en un espai de 25 metres).
  - separats uns 8-10 metres; primer una fila es dedica a col.locar el guant en una zona i el company, estirat al terra, ha de ficar la bola al guant.  Canvi de papers.  Fer-ne cinc repeticions.
  - separats uns 8-10 metres.  Un llança la bola rodada i l’altre l’agafa amb el guant i la torna amb un tir directe.
  - separats uns 10 metres i alternativament es llancen boles de volea.

- Grup cooperatiu:
  - grups de quatre separats uns 6-8 metres.  Es llancen boles de volea i les agafen amb el guant.:  formen quadrats, amb uns 6-8 metres de separació entre ells.  Es llancen les boles en ambdós sentits (cap a la dreta, i cap a l’esquerra).
  - es col.loquen en files.  Els companys d’un mateix grup estan separats uns 4-6 metres.  Els capitans de cada equip tenen una bola i al senyal la llancen al company del seu equip, i aquest a un altre…; la bola torna de la mateixa manera.
  - davant d’una paret a 4 m. de distància, i darrera d’una línia o ratlla guixada al terra.  Es llança la bola contra la paret i rebot amb bots.  Comptar el nombre de vegades que es fa en trenta segons.
  - el professor llança una bola rodada a un grup, l’agafen i la llancen a un company que està situat al costat del professor.
  - cada grup amb una bola. Aquests, individualment, llancen una bola al professor col.locat a 6-8 metres del grup, i corren cap a una zona on el professor llançarà una volea.
  - grups de tres:  separats uns 8-10 metres.  Un llança la bola rodada, el que l’agafa la llança de volea i l’altre la llança de tir directe.

- Grup-classe:
  - es col.loquen els alumnes entre les bases i el professor llança boles rodades perquè aquells facin el tir directe a un defensor de primera base.
  - es col.loquen dues boles separades a 4 metres i els alumnes les han d’agafar totes dues desplaçant-se ràpidament.  Fer-ne 10 repeticions.
  - es col.loquen els alumnes en l’exterior del camp (per fora de les bases) i el professor els hi llança volees.
  - igual, però a un senyal corren per agafar una bola.

EXERCICIS PER MILLORAR LA TÈCNICA DELS LLANÇAMENTS:

- Treball individual:
  - amb diferents suports (batting-T) o cons: fer batades a la bola.
  - agafant el bat per la seva meitat: es tracta de colpejar la bola moltes vegades sense que caigui al terra, durant 30 segons.

- Grup cooperatiu:
  - grups de 4 (A-B-C-D): els alumnes del grup A amb un bat fan cinc “swings” (gest de batada) a l’aire i els altres grups observen.  Rectifiquem les execucions dolentes.  Així successivament amb tots els grups.
  - grups: un va subministrant boles, o pilotes de tennis, i els altres van fent batades.
  - grups de 4: cada grup amb un bat.  Un fa una batada suau i els altres tres agafen la bola.  El batedor es col.loca a uns 5-6 metres de distància.  Qualsevol dels tres recollidors llança la bola al batedor.
  - grups de 6:  es col.loquen cinc defensors distribuïts pel camp i el batedor fa una batada a les zones on no estiguin els defensors.

EXERCICIS PER MILLORAR LA TÈCNICA DE LA CURSA ENTRE BASES:

- Treball individual:
  - col.locar el suport al “home”.  Cada un fa una batada i surt corrents fins a la primera base i la trepitja (o passa per darrera).  Cronometrar el temps que triga.  Fer-ne tres repeticions.
  - Igual, però ara corrents fins a la segona base, executant bé els fonaments tècnics.  Cronometrar el temps.  Fer-ne tres repeticions.
  - destresa:  individualment fer tocs a la bola amb un bat, tot intentant arribar a la primera base sense que caigui la bola al terra.
  - amb el suport al “home”: cada alumne farà un “swing” i anirà corrents trepitjant totes les bases i tornarà al “home”.  Cronometrar el temps.

- Grup cooperatiu:
  - dos grups:  un grup es col.loca en posició de sortida en primera base, i l’altre grup fa la batada.  Quan el batedor fa el “swing” els de la primera base corren fins a la tercera base.  Cronometrar el temps fins que es trepitja la tercera base.
  - dos grups:  un grup està en segona base i l’altre al “home”.  A un senyal un de cada grup surt: el grup del “home” fins a la segona base, i el grup de segona base fins al “home”.  Canvi de sortida dels grups.
  - amb el suport al “home” i cinc defensors: cada alumne farà un “swing” i anirà corrents tot el que pugui fins que un defensor agafi la bola.

DISSENY UNIVERSAL PER L’APRENENTATGE:

Sempre que sigui necessari es faran adaptacions tant del material com de les regles de joc i del terreny de joc.

Segons el cas es faran servir estímuls sonors, tàctils i visuals.

- Visual: es poden fer adaptacions de material (bats més amples, pilotes més grans, pilotes amb picarols, bases sonores,...).  També es faran servir guies o acompanyants.
- Auditiu: es faran servir estímuls tàctils i visuals.
- Motriu: poden fer les batades i les curses.  També poden practicar llançaments de bola amb les mans així com exercicis de precisió i de punteria.