Title: Llibre de sessions del Tema 3 per a docents
Course: Educació Física 3r ESO 1r T > Section: Tema 3 (setmana 7-8-9)

Introducció:

Aquí teniu un exemple de possibles sessions que desenvolupen el tema 3:

Sessió 1: Imitacions i escenes d’humor.

Sessió 2: Fem el pallasso!

Sessió 3: Som acròbates equilibristes.

Sessió 4: Acròbates i malabaristes.

Sessió 5: Dia de preparatius i assajos.

Sessió 6: Tothom a ballar!!!

Sessió 1: Imitacions i escenes d'humor.

T3. Sessió 1: Imitacions i escenes d’humor.

En aquesta primera sessió del tema 3 comentem als alumnes les activitats que faran en aquest tema:

- Dramatitzacions o representacions.
- Tècniques de clown.
- Equilibris (estàtics i dinàmics).
- Acrobàcies i malabars.

Preparació, muntatge, assaig i representació d’una coreografia musical que hauran de fer com a tasca grupal.

La primera sessió està dedicada a les dramatitzacions o representacions, amb activitats de sensibilització, imitacions i la realització de “sketches” (escenes d’humor).

Les rúbriques que utilitzarem per saber què és valorarà al llarg de les sis sessions del tercer  tema seran la rúbrica d’autoavaluació i la rúbrica de competència digital.

Cursa suau per tot l’espai. A un senyal: ens desplacem com a gossos, com a crancs, com a cucs, com a goril.les,         fem salts com les granotes, som croquetes, ...

ACTIVITATS DE SENSIBILITZACIÓ (poden ser individuals, per parelles o en petit grup):

         Fer diferents moviments corporals i/o gestos d’expressió facial:

- representació d’emocions positives, negatives i ambigües.
- contacte físic en la comunicació amb els altres.
- remarcar la intensitat i l’energia del moviment.
- contacte físic en la comunicació amb els altres.
- remarcar la intensitat i l’energia del moviment.
- ocupació de l’espai:  amplitud, trajectòries i eixos.

         Fer imitacions (cal endevinar de qui es tracta; es poden fer servir robes, disfresses i accessoris diversos).

- de persones: esportistes, oficis i feines, ...
- d’objectes: capsa, rellotge, cadira, pilota, …

         Fer petites representacions humorístiques o “sketches”:

- escenes de la vida quotidiana: al carrer, a l’institut, a casa, a la platja, rodatge d’una pel.lícula,...
- escenes de pel.lícules (cal endevinar el títol).
- anuncis de televisió.
- programes de televisió.

         Dramatitzacions:  a partir de textos, música i situacions diverses de la vida quotidiana.

- Exercicis de respiració i de relaxació, amb o sense suport musical:
- Exercicis basats en tècniques del ioga: amb els ulls tancats i estirats o asseguts fer inspiracions i expiracions pel nas. Fer-ne unes quantes repeticions.

Robes, disfresses, accessoris variats, cordes, rodes, matalassos, cèrcols, cadires, taules, bancs, pilotes i suport musical.

- Treball individual, per parelles, o en petit grup.

Sessió 2: Fem el pallasso

T3: Sessió 2: Fem el pallasso!

 En aquesta segona sessió utilitzarem una tècnica de circ com és el clown, basada en l’humor gestual, el sentit de l’humor i la desinhibició.

 Caminant per tot l’espai.

 Cursa suau per tot l’espai. A un senyal, o quan la música s’atura: caiem ràpidament al terra, ens quedem quiets    fent una ganyota amb la cara, fem veure que ensopeguem amb algun objecte del terra, ...

 Activitats proposades:

                 agrupació (es poden fer individualment, per parelles o en petit grup).
                 materials (Es poden fer servir robes, disfresses i accessoris com nassos de pallasso, llacets, barrets, bigotis ...).

- ENSOPEGADES a terra sense caure-hi  (anant caminant, anant corrents, anant distrets, …).
- ENSOPEGADES I CAIGUDES a terra: amb una pedra, amb un obstacle, et fas mal en una cama, caminant es troben amb un forat a terra i cauen.
- RELLISCADES I CAIGUDES al terra: hi ha aigua, una pell de plàtan, oli, ...  anar llegint un full, un llibre o un diari, ensopegar i perdre el material, anar amb la bossa de la compra, ensopegar i cau el que hi ha a la bossa.
- ACCIDENTS topada amb un fanal, topada amb un company, topada amb una paret, topada amb una porta, topada amb una taula... acompanyades de soroll.
- RIDICULITZACIONS: burles d’un mateix, situacions de la vida real,  ...
- IMPROVISACIONS: han de ser originals i creatives.

Exercicis de respiració i de relaxació, amb o sense suport  musical:

- Posar el polze dret a la fossa nasal dreta i fer una inspiració profunda a través de la fossa nasal esquerra.  Després es tapa la fossa nasal esquerra i es fa una expiració a través de la fossa nasal dreta.  Fer-ne 5 repeticions.

Robes, disfresses, accessoris diversos (nassos de pallasso, barret, llacets, bigotis,...), cordes, rodes, cèrcols, matalassos, cadires, bancs, taules, pilotes i suport musical.

- Treball individual, per parelles i en petit grup.

Sessió 3: Som acròbates equilibristes

T3: Sessió 3: Som acròbates equilibristes.

En aquesta tercera sessió els alumnes continuen treballant les tècniques de circ, en concret els equilibris (estàtics i dinàmics), les acrobàcies i els jocs malabars.

Caminant per tot l’espai.

Corrents suaument per tot l’espai. A un senyal: fem equilibri sobre el peu esquerre, fem equilibri sobre el peu dret, fem equilibri sobre un genoll, ens posem com els crancs (quadrupèdia panxa amunt) amb tres suports a terra,  ...

EQUILIBRIS ESTÀTICS

- Fer l’estrella:  sobre un peu (dret, esquerre) obrint els braços.  Amb inclinació cap a la dreta, inclinació cap a l’esquerra.
- Fer el gos (quadrupèdia amb panxa avall): amb 4 suports a terra, amb tres suports, amb un suport al davant i un al darrere, ...
- Fer la tisora amb un suport (s’acaba amb genoll flexionat).
- Fer la tisora amb un suport i acabar amb genoll flexionat de la cama de suport i l’altra cama flexionada a sobre del genoll contrari.

EQUILIBRIS DINÀMICS

- Fer salts a peu coix (dreta, esquerra): salto i aterro sobre un peu.
- Fer salts a peu coix amb una línia al mig: salt a la dreta, salt a l’esquerra, salt endavant, salt endarrere, salt i gir de 180 graus, salt i gir de 360 graus,...
- Fer salts a peu coix sobre objectes: cèrcols, matalassos, rodes, piques, cons, … tant endavant, com endarrere i lateralment.
- Igual, fent aquestes activitats en parella.

ACROBÀCIES

       S’han de fer en un lloc segur, amb proteccions, sense sabatilles i sense fer-se mal. Les composicions corporals o figures seran variades, expressives i amb la cooperació de tots els membres del grup o parella. Les figures seran proposades pels propis alumnes.

                   Per parelles.
                   Grups de tres.
                   Grups més grans.

MALABARS

        Amb pilotes de diferents textures i tamanys, o fetes pels alumnes; també amb anelles i amb maces.
- Amb dos elements: utilitzant les dues mans, només una mà (dreta, esquerra).
- Amb tres elements: utilitzant les dues mans.

Exercicis de respiració i de relaxació, amb o sense suport  musical:

- Fer una inspiració  llarga i lenta pel nas, seguida d’una expiració ràpida des de la panxa.  Fer-ne 10 repeticions.

Cordes, rodes, matalassos, cèrcols, cadires, taules, bancs, pilotes de diferents textures i tamanys, piques, anelles, maces i suport musical.

- Treball individual, per parelles i en petit grup.

Sessió 4: Acròbates i malabaristes

T3: Sessió 4: Acròbates i malabaristes.

En aquesta quarta sessió es continua amb les tècniques de circ: equilibris (estàtics i dinàmics), acrobàcies i jocs malabars.

Caminant per tot l’espai: de cara i d’esquena.

Cursa suau ocupant tot l’espai.  A un senyal: som estàtues, fem paquets de 2, de 3, de 4, trepitgem peus dels altres, toquem esquenes dels altres, toquem genolls dels altres, ...

                   EQUILIBRIS ESTÀTICS

- Una cama endarrere (dreta, esquerra), amb braços endavant i anar baixant el tronc tot flexionant els genolls.
- Igual, anar baixant amb flexió de genoll de la cama de suport.
- Fer la tisora amb un suport (dreta, esquerra).
- Fer l’esquat i aixecar-se sobre un peu (dret, esquerre) i fer una inclinació, cap a la dreta i cap a l’esquerra.
- Una cama endarrere (o endavant), braços oberts en creu, anar baixant el tronc amb flexió de genoll de la cama de suport.

                   EQUILIBRIS DINÀMICS

- Passant per sobre de companys estirats a terra (boca amunt, boca avall): caminant, reptant, en quadrupèdia, com una croqueta girant,  ...

                   ACROBÀCIES

       S’han de fer en un lloc segur, amb proteccions, sense sabatilles i sense fer-se mal.  Les figures o composicions corporals seran variades, expressives i amb la cooperació i participació de tots els membres del grup o parella.  Les figures seran les proposades pels propis alumnes.

- Per parelles.
- Grups de tres.
- Grups de 4 o més.

                MALABARS

- Amb cèrcols petits, amb mocadors de roba, amb pilotes-mocador,...
- Amb dos elements: utilitzant les dues mans, només una mà (dreta, esquerra).
- Amb tres elements: utilitzant les dues mans.

Exercicis de respiració i de relaxació, amb o sense suport musical:

- Es fa una respiració nasal mantenint l’aire als pulmons i es fa una expiració per la boca a poc a poc lentament.
- Es fa una respiració nasal mantenint l’aire durant uns segons a la panxa (respiració abdominal); l’expiració es fa per la boca lentament.  Es col.loca una mà al pit i l’altra mà a la panxa.

Cordes, rodes, matalassos, cèrcols, cadires, bancs, taules, pilotes, piques, cèrcols petits, mocadors de roba, pilotes-mocadors i suport musical.

- Treball individual, per parelles i en petits grups.

Sessió 5: Dia de preparatius i assajos

T3: Sessió 5: Dia de preparatius i assajos.

En aquesta sessió els alumnes, per grups, hauran de planificar, dissenyar, preparar i assajar una coreografia musical.

 Caminant, per tot l’espai: endavant, endarrere, lateral i girant.

 Cursa suau ocupant tot l´espai. A un senyal: adoptar la postura que es digui.

 Tasca grupal:  els alumnes han de dissenyar, preparar i assajar una coreografia musical.

                Aspectes a tenir en compte:

- Arribar a acords dins del grup.
- Fer propostes individuals i seleccionar-ne una. Cal triar la cançó, el suport musical i l’estil.
- Opció més tradicional: rumba, rock & roll, samba, country, …
- Opció més moderna: hip hop, break dance, jumpstyle, K-pop, ...
- Determinar els moviments per l’espai (direccions, focus, trajectòries i nivells)  i les posicions (planigrafia), el ritme i les accions coordinatives.
- Pràctica de les passes bàsiques de les figures, els desplaçaments, els girs, ...
- La durada de la composició musical.
- Ambientació: il.luminació, silenci, robes, disfresses, accessoris i maquillatge.
- Han de ser moviments corporals i/o facials expressius.
- Assaig de la proposta (tasca grupal).

Exercicis de respiració i de relaxació, amb o sense suport musical:

- Inspiració suau pel nas omplint la panxa i després els pulmons.  Es manté l’aire uns segons, i després es fa l’expiració per la boca lentament (primer pulmons i després panxa).
- Es comença amb una expiració buidant totalment els pulmons lentament.  Després es fa una inspiració pel nas.  Fer-ne repeticions.

Robes, disfresses, accessoris, cordes, rodes, matalassos, cèrcols, cordes, cadires, bancs, taules, pilotes i suport musical.

- Treball per grups.

Sessió 6: Tothom a ballar!!!

En aquesta darrera sessió del tema 3 els alumnes, per grups, faran l’últim assaig (si s’escau) i faran la representació o muntatge de la composició creada.

Cursa suau.

Quan para la música: estirats panxa amunt, estirats panxa enlaire, asseguts, de genolls, ...

Els alumnes, per grups, faran la realització de la coreografia que han dissenyat i preparat.

 Aspectes a valorar:

- Tria del suport musical i de l’estil.
- Coordinació de moviments entre tots els membres del grup.
- Execució tècnica dels moviments: desplaçaments, girs, …
- Realització de postures corporals correctes.
- Presència de moviments rítmics.
- La durada de la composició.
- L’ambientació:  la il.luminació, el silenci, la roba, les disfresses, els accessoris, el maquillatge, …
- Mostrar actituds de desinhibició.
- Els moviments han de tenir expressivitat: corporal i facial.
- La coreografia ha de ser original, creativa, innovadora,...
- Participació activa de tots els membres del grup.
- Respecte pels companys i per les normes.
- Cura del material i de les instal.lacions.

Exercicis de respiració i de relaxació, amb o sense suport musical:

- Inspiracions i expiracions pel nas, amb els ulls tancats.  Es coordina la respiració amb moviments amb els braços.  Es pot fer estirats o asseguts. Fer-ne unes quantes repeticions.

     Robes, disfresses, accessoris variats, cordes, rodes, matalassos, cèrcols, con, cadires, bancs, taules, pilotes, piques i suport musical.

- Tasca grupal.