Title: Llibre de continguts Tema 3
Course: Educació Física 3r ESO 1r T > Section: Tema 3 (setmana 7-8-9)

El meu cos s'expressa.

En aquest llibre trobaràs informació sobre les dramatitzacions o representacions, les diferents tècniques de circ i les coreografies o balls.

Dramatització

Una dramatització és fer un drama, és a dir, fer una determinada representació d’una història que porten a terme uns actors o actrius.

Amb les dramatitzacions s’expressen les interioritats de cada persona, tot buscant la seva desinhibició.

Les dramatitzacions les farem a partir de textos, de músiques diferents, i d’imitacions, gestos i situacions diverses de la vida quotidiana.

Bateria d'exercicis

Aquesta és una bateria d'exercicis-exemple per la millora de la pràctica de la dramatització per triar i incorporar a les teves propostes. També et servirà per valorar les propostes dels teus companys.

EXERCICIS DE DRAMATITZACIONS:

Dramatitzacions:  a partir de textos, música i situacions diverses de la vida quotidiana.

Activitats de sensibilització (poden ser individuals, per parelles o en petit grup):

- Fer diferents moviments corporals i/o gestos d’expressió facial
  - representació d’emocions positives, negatives i ambigües.
  - contacte físic en la comunicació amb els altres.
  - ocupació de l’espai:  amplitud, trajectòries i eixos.
  - remarcar la intensitat i l’energia del moviment.

Fer imitacions (cal endevinar de qui es tracta; es poden fer servir robes, disfresses i accessoris diversos).

- de persones: esportistes, oficis i feines, ...
- d’objectes: capsa, rellotge, cadira, pilota, …

Fer petites representacions humorístiques o “sketches”:

- escenes de la vida quotidiana: al carrer, a l’institut, a casa, a la platja, rodatge d’una pel.lícula,...
- escenes de pel.lícules (cal endevinar el títol).
- anuncis de televisió.
- programes de televisió.

Tècniques de circ.

Dins de les tècniques de circ realitzarem exercicis i activitats de clown, equilibris (estàtics i dinàmics), acrobàcies i jocs malabars.

- Clown: hem de fer de pallassos, és a dir, hem d’actuar per fer riure els altres, a través de caigudes, ensopegades, topades, pèrdues d’objectes, bromes, acudits,  … El clown és el de la cara blanca, el llest, i el seu humor és blanc, basat en caigudes, acudits senzills i en el mim.  El seu origen està en el clown o graciós del teatre i als bufons medievals.
- Equilibris estàtics: has de mantenir l’equilibri amb una determinada postura, i sense cap tipus de moviment.
- Equilibris dinàmics: has de mantenir l’equilibri però ara realitzant moviments amb diferents parts del teu cos, amb desplaçament o sense.
- Acroesport: es considera un esport acrobàtic-coreogràfic. Són activitats que estan formades per tres elements principals: la formació de figures humanes o piràmides, les pròpies acrobàcies i elements de força i de flexibilitat. Amb aquestes activitats desenvoluparàs la teva creativitat, l’autoestima, la teva expressivitat, la motricitat, l’autosuperació i la cooperació.
- Jocs malabars: és l’art de manipular i fer espectacle amb més objectes que mans, tot mantenint-los en equilibri i llançant-los a l’aire alternativament, intentant que no caiguin a terra.  Els podràs fer amb diferents materials: pilotes, mocadors, maces, diàbolo…

Bateria d'exercicis

Aquesta és una bateria d'exercicis-exemple per la millora de la pràctica de les tècniques de circ per triar i incorporar a les teves propostes. També et servirà per valorar les propostes dels teus companys.

EXERCICIS PER MILLORAR LA TÈCNICA DEL CLOWN:

- Activitats proposades (es poden fer individualment, per parelles o en petit grup).

Es poden fer servir robes, disfresses i accessoris com nassos de pallasso, llacets, barrets, bigotis,...).

- Ensopegades al terra sense caure-hi  (anant caminant, anant corrents, anant distrets, …).

- Ensopegades i caigudes al terra: amb una pedra, amb un obstacle, et fas mal en una cama,
- Caminant es troben amb un forat al terra i cauen.
- Relliscades i caigudes al terra: hi ha aigua, una pell de plàtan, oli, ...

- Anar llegint un full, un llibre o un diari, ensopegar i perdre el material.

- Anar amb la bossa de la compra, ensopegar i cau el que hi ha a la bossa.

- Accidents: topada amb un fanal, topada amb un company, topada amb una paret, topada amb una porta, topada amb una taula... acompanyades de soroll.

- Ridiculitzacions: burles d’un mateix, situacions de la vida real,  ...

- Improvisacions: han de ser originals i creatives.

EXERCICIS PER MILLORAR LA TÈCNICA DELS EQUILIBRIS ESTÀTICS:

- Fer l’estrella:  sobre un peu (dret, esquerre) obrint els braços.  Amb inclinació cap a la dreta, inclinació cap a l’esquerra.
- Fer el gos (quadrupèdia amb panxa avall): amb 4 suports a terra, amb tres suports, amb un suport al davant i un al darrere, ...
- Fer la tisora amb un suport (s’acaba amb genoll flexionat).
- Fer la tisora amb un suport i acabar amb genoll flexionat de la cama de suport i l’altra cama flexionada a sobre del genoll contrari.

- Una cama endarrere (dreta, esquerra), amb braços endavant i anar baixant el tronc tot flexionant els genolls.
- Igual, anar baixant amb flexió de genoll de la cama de suport.
- Fer la tisora amb un suport (dreta, esquerra).
- Fer l’esquat i aixecar-se sobre un peu (dret, esquerre) i fer una inclinació, cap a la dreta i cap a l’esquerra.

- Una cama endarrere (o endavant), braços oberts en creu, anar baixant el tronc amb flexió de genoll de la cama de suport.

EXERCICIS PER MILLORAR LA TÈCNICA DELS EQUILIBRIS DINÀMICS:

- Fer salts a peu coix (dreta, esquerra): salto i aterro sobre un peu.
- Fer salts a peu coix amb una línia al mig: salt a la dreta, salt a l’esquerra, salt endavant, salt endarrere, salt i gir de 180 graus, salt i gir de 360 graus,...
- Fer salts a peu coix sobre objectes: cèrcols, matalassos, rodes, piques, cons, …tant endavant, com endarrere i lateralment.
- Igual, fent aquestes activitats en parella.

- Passant per sobre de companys estirats al terra (boca amunt, boca avall): caminant, reptant, en quadrupèdia, com una croqueta girant, ...

EXERCICIS PER MILLORAR LA TÈCNICA DE LES ACROBÀCIES:

 S’han de fer en un lloc segur, amb proteccions, sense sabatilles i sense fer-se mal. Les composicions corporals o figures seran variades, expressives i amb la cooperació de tots els membres del grup o parella.

- Per parelles.
- Grups de tres:
- Grups més grans.

EXERCICIS PER MILLORAR LA TÈCNICA DELS JOCS MALABARS:

Amb pilotes de diferents textures i tamanys, o fetes pels alumnes, amb anelles, amb maces, amb cèrcols petits, amb mocadors de roba, amb pilotes-mocador, ...

- Amb dos elements: utilitzant les dues mans, només una mà (dreta, esquerra).
- Amb tres elements: utilitzant les dues mans.

Coreografies

Una coreografia és el disseny d’una sèrie de moviments i estructures rítmiques acompanyats d’una cançó.

Per a poder muntar una bona coreografia has de tenir en compte aquests aspectes:

- Tria de la cançó o estil musical.
- Disseny dels moviments de tots els components del grup: posicions espacials i estructures temporals.
- Durada de la coreografia.
- Vestimenta i maquillatge.
- Ambientació.
- Llum.
- Coordinació dels moviments.
- Originalitat.
- Hàbits de desinhibició.
- Moviments que siguin expressius.

Bateria d'exercicis

Aquesta és una bateria d'exercicis-exemple per la millora de la creació de coreografies per triar i incorporar a les teves propostes. També et servirà per valorar les propostes dels teus companys.

EXERCICIS PER MILLORAR LA TÈCNICA DE LES COREOGRAFIES:

Aspectes a tenir en compte per a dissenyar una coreografia:

- Arribar a acords dins del grup.
- Fer propostes individuals i seleccionar-ne una. Cal triar la cançó, el suport musical i l’estil.
- Opció més tradicional: rumba, rock & roll, samba, country, …
- Opció més moderna: hip hop, break dance, jumpstyle, K-pop, ...
- Determinar els moviments per l’espai (direccions, focus, trajectòries i nivells)  i les posicions (planigrafia), el ritme i les accions coordinatives.
- Pràctica de les passes bàsiques de les figures, els desplaçaments, els girs, ...
- La durada de la composició musical.
- Ambientació: il.luminació, silenci, robes, disfresses, accessoris i maquillatge.
- Han de ser moviments corporals i/o facials expressius.

Aspectes que es valoraran:

- Tria del suport musical i de l’estil.
- Coordinació de moviments entre tots els membres del grup.
- Execució tècnica dels moviments: desplaçaments, girs, …
- Realització de postures corporals correctes.
- Presència de moviments rítmics.
- La durada de la composició.
- L’ambientació:  la il.luminació, el silenci, la roba, les disfresses, els accessoris, el maquillatge, …
- Mostrar actituds de desinhibició.
- Els moviments han de tenir expressivitat: corporal i facial.
- La coreografia ha de ser original, creativa, innovadora,...
- Participació activa de tots els membres del grup.
- Respecte pels companys i per les normes.
- Cura del material i de les instal.lacions.

DISSENY UNIVERSAL PER L’APRENENTATGE:

S’han de fer les adaptacions que calguin i siguin necessàries, ja siguin de materials, de normes de joc i del terreny de joc.

Segons el cas es faran servir guies o acompanyants, estímuls visuals, estímuls sonors i estímuls tàctils.